Phebe Hemphill

**Phebe Hemphill**, nada en West Chester, Pensilvania, o 25 de abril de 1960, é unha escultora e gravadora estadounidense vinculada á Casa da Moeda dos Estados Unidos, recoñecida polos seus deseños de moedas estadounidenses circulantes e conmemorativas.  

## Traxectoria 
Hemphill naceu o 25 de abril de 1960 en West Chester, Pensilvania, filla de Dallett Hemphill e de Ann Cornwell. Varios membros da súa familia, entre eles o seu pai e o seu avó, estaban interesados no coleccionismo de moedas e medallas. Unha das súas fontes de inspiración foi o seu avó Gibbons Gray Cornwell, que se dedicou á escultura en baixorrelevo e quen, pola súa vez, se vira influído por unha familiar, Martha Jackson Cornwell, que fora alumna de Augustus Saint-Gaudens, na década de 1890, na *Arts Students League*.

Hemphill asistiu á escola feminina *Agnes Irwin*, en Filadelfia, Pensilvania, onde se graduou en 1978. Posteriormente formouse como artista na Academia de Belas Artes de Pensilvania, onde se graduou en 1987, e tamén foi alumna do escultor Evangelos Frudakis.

Concluída a súa etapa formativa, en 1987 Hemphill incorporouse ao departamento de escultura da ceca privada *Franklin Mint*, onde permaneceu ata 2002, traballando en porcelana e na arte da medalla. De 2002 a 2005 traballou como escultora independente en *McFarlane Toys*, en Bloomingdale, Nova Jersey, e tamén para outras empresas, creando medallas, bonecas, figuriñas de xardín e xoguetes, entre outros traballos. Como creadora de moedas, Hemphill admite a influencia e amosa a súa admiración por outros artistas que a precederon, como os estadounidenses Adolph A. Weinman e Augustus Saint-Gaudens, ou os franceses Jules Clement Chaplain, Oscar Roty e Daniel Dupuis.

Sobre a súa dedicación ao deseño e o gravado de medallas e moedas, Hemphill declarou:

### Escolma de traballos 
* Anversos da serie do dólar presidencial: John Tyler (2009), James Buchanan (2010), James Garfield (2011), Benjamin Harrison (2012), William McKinley (2013), Calvin Coolidge (2014), Herbert Hoover (2014), Gerald Ford (2016).
* ½ dólar conmemorativo dos xenerais de 5 estrelas (2013).
* Reversos de cuartos de dólar dos 50 estados: Oklahoma (2008).
* Reversos de cuartos de dólar do Distrito de Columbia e dos territorios dos Estados Unidos: Illas Marianas do Norte (2009).
* Reversos de cuartos de dólar da serie *America the Beautiful*: Gran Canón (2010), Mount Hood (2010), White Mountain (2013), Shenandoah (2014).
* Reverso das Moedas conmemorativas do 50º aniversario do Apollo 11 (2919). 
* Reverso de moedas dun dólar Sacagawea: Elizabeth Peratrovich (2020). 

Ficheiro:John Tyler Presidential $1 Coin obverse.jpg|1 dólar (2009). J. Tyler.
Ficheiro:James Buchanan $1 Presidential Coin obverse sketch.png|1 dólar (2010). J. Buchanan.
Ficheiro:James Garfield $1 Presidential Coin obverse.png|1 dólar (2011). J. A. Garfield.
Ficheiro:2012 Pres $1 BHarrison unc.png|1 dólar (2012). B. Harrison.
Ficheiro:25 William McKinley 2000.png|1 dólar (2013). W. McKinley.
Ficheiro:Coolidge Unc.png|1 dólar (2014). C. Coolidge.
Ficheiro:Hoover Unc.png|1 dólar (2014). H. Hoover.
Ficheiro:Ford unc.png|1 dólar (2016). G. Ford.
Ficheiro:2020 Native American Dollar Reverse.jpeg|Dólar Sacagawea (2020). E. Peratrovich.
Ficheiro:Apollo 11 50th Anniversary silver dollar reverse.png|Moedas do 50º aniv. do Apollo 11 (2019).
Ficheiro:2008 OK Proof.png|¼ dólar (2008). Oklahoma.
Ficheiro:2009 NMI Proof.png|¼ dólar (2009). Marianas do Norte.
Ficheiro:2010-AZ-Proof.jpg|¼ dólar (2010). Gran Canón.
Ficheiro:2010-OR-Proof.jpg|¼ dólar (2010). Mount Hood.
Ficheiro:2014-ATB-Proof-Shenandoah-rev-200.png|¼ dólar (2014). Shenandoah.

## Notas 
## Véxase tamén 
### Outros artigos 
* Casa da Moeda dos Estados Unidos